**Szentendre Város Önkormányzat Képviselő-testületének**

**6/2018. (II.27.) önkormányzati rendelete**

**a közművelődésről**

Szentendre Város Önkormányzat Képviselő-testülete a közművelődés intézmény- és tevékenységrendszerének védelme, a civil szerveződések feladatvállalása a közművelődésben, a közművelődés finanszírozási rendszerének szabályozása, a közművelődés feltételeinek biztosítása érdekében - a helyi sajátosságok figyelembevételével – az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában meghatározott feladatkörében eljárva, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL törvényben kapott felhatalmazás alapján az alábbi rendeletet alkotja:

1. **A rendelet hatálya**

**1.§**

(1) Jelen rendelet területi hatálya Szentendre Város Önkormányzat (továbbiakban: Önkormányzat) közigazgatási területére terjed ki.

(2) Jelen rendelet személyi hatálya kiterjed:

1. Szentendre Város közigazgatási területén lakcímmel rendelkező természetes személyekre,
2. az Önkormányzat szerveire,
3. az Önkormányzat által fenntartott közművelődési intézményekre, melyek felsorolását a rendelet 6.§-a, feladataikat az 1-3. melléklet tartalmazza, és
4. mindazon közművelődési intézményekre, társadalmi és civil szervezetekre, egyházakra, társulásokra, gazdálkodó szervezetekre és természetes személyekre, amelyekkel, illetve akikkel Szentendre Város Önkormányzat Képviselő-testülete (továbbiakban: Képviselő-testület) közművelődési feladatokra megállapodást köt.
5. **Az Önkormányzat által vállalt közművelődési feladatok**

**2.§**

(1) Az Önkormányzat a közművelődési feladatait elsősorban az általa fenntartott intézmények segítségével látja el, amelyek nem mutatnak elkötelezettséget semmilyen vallás, világnézet, vagy politikai irányzat mellett sem.

(2) Az Önkormányzat közművelődési megállapodást köthet a törvényben, illetve jelen önkormányzati rendeletben meghatározott közművelődési feladatok ellátása céljából, a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény (továbbiakban: törvény) követelményeinek megfelelő jogi személlyel, természetes személlyel.

(3) A helyi közművelődési feladatok ellátásában az Önkormányzat igényli, és lehetőségeihez mérten segíti a civil közösségek, szervezetek, természetes személyek, illetve más kulturális tevékenységet is végző vállalkozások közreműködését.

(4) A város minden lakosa jogosult igénybe venni az Önkormányzat közművelődési intézményeinek szolgáltatásait, és az Önkormányzat által kötött közművelődési megállapodásokban meghatározott szolgáltatásokat.

(5) Az Önkormányzat és intézményei a közművelődési lehetőségekről

a) a helyi sajtón, és a kábeltelevízión,

b) plakátok, szórólapok, műsorfüzetek útján,

c) a városi honlapon és

d) intézményi honlapokon

adnak tájékoztatást a város lakossága részére.

**3.§**

(1) Az Önkormányzat feladatának tekinti, hogy - Szentendre művelődési, kulturális és az itt élő nemzetiségek hagyományaira, valamint a városban működő intézmények, civil szervezetek és polgárok tevékenységére alapozva - segítse:

1. a város kulturális értékeinek, hagyományainak feltárását, megismertetését, ápolását, kiemelkedő személyiségeinek értékteremtő kulturális tevékenységét különös tekintettel a nemzetiségi lakosságra is,
2. a város vonzerejének, lakosságmegtartó képességének növelését, a civil társadalom önszerveződő tevékenységének erősítését, a városi lakosok életminőségének, életesélyeinek javítását,
3. a hátrányos helyzetű rétegek kulturális elesettségének mérséklését,
4. az iskolai, az iskolarendszeren kívüli képzések, felnőttoktatás egyes formáinak intézményesülését a közművelődés feladatrendszerében,
5. a gyermekek és fiatalok művészeti, közművelődési és közösségi életét, kiemelt figyelmet fordítva a szentendrei ifjúság kulturális tevékenységére,
6. a város környezeti, szellemi, művészeti hagyományainak feltárását, megismertetését, a helyi művelődési szokások gondozását, gazdagítását,
7. az egyetemes, nemzeti és nemzetiségi kultúrák megismertetését, gyarapítását, a különböző kultúrák közötti kapcsolatok kiépítését és fenntartását,
8. környezeti kultúra javítását, városesztétikai kultúra fejlesztését,
9. a helyi társadalom kapcsolatrendszerének fejlesztését, közösségi életének érdekérvényesítését,
10. a szabadidő kulturált és művelődési célú eltöltését,
11. ismeretszerző, amatőr és alkotó közösségek működését és tevékenységét,
12. közhasznú kulturális információs szolgáltatásokat, helyi művelődési, szociológiai kutatásokat,
13. egyéb, az Önkormányzat által támogatandónak minősített művelődési formákat, kulturális tevékenységet.
14. **A közművelődési feladatok ellátásának szervezeti keretei**

**4.§**

Az Önkormányzat a törvény 78/I. §-ban foglaltak szerint a jelen rendelet 3. §-ban felsorolt feladatokat saját fenntartású intézményeiben, közösségi színterein, továbbá közművelődési megállapodás alapján láthatja el.

**5.§**

1. Az Önkormányzat közművelődési feladatainak ellátása érdekében együttműködik elsősorban:

a) az önkormányzati fenntartású közművelődési intézményekkel, önkormányzati tulajdonban lévő közművelődési feladatokat ellátó gazdasági társaságokkal;

b) a város területén működő nem önkormányzati fenntartású közművelődési intézményekkel;

c) a városban tevékenységet folytató közművelődési célú társadalmi és civil szervezetekkel;

 d) a városban működő nemzetiségi önkormányzatokkal;

 e) a közművelődési feladatokat ellátó országos, megyei és fővárosi szervekkel, szervezetekkel, intézményekkel;

 f) a városban kulturális tevékenységet végző, illetve a városi székhelyű gazdasági

 társaságokkal, magánszemélyekkel.

**6.§**

Az Önkormányzat fenntartásában működik a Hamvas Béla Pest Megyei Könyvtár és a Ferenczy Múzeumi Centrum, továbbá – figyelemmel a rendelet 4. §-ban foglaltakra - a városi hagyományokat figyelembe véve 2007-ben alapított Szentendrei Közművelődési, Kulturális és Városmarketing Közhasznú Társaság, amely a törvényi változásokat követve 2010-ben, mint közművelődési feladatokat ellátó intézmény a nevét Szentendrei Kulturális Központ Nonprofit Korlátolt Felelősségű Társaság-ra módosította (*a továbbiakban: Társaság.).*

**7.§**

1. Az e rendeletben meghatározott közművelődési feladatok ellátásához a Társaság elsősorban az alapító okiratában rögzített alapfeladatok teljesítésével járul hozzá.
2. A Társaság a tárgyév december 15-ig a tárgyévet követő évre munkatervet készít, amelyet az Önkormányzat éves költségvetésének elfogadását követő 10 napon belül véglegesít. Az Önkormányzat kultúráért felelős szakbizottsága a Társaság munkatervét elfogadja a költségvetésért felelős szakbizottság véleményezése mellett.
3. A Társaság ügyvezetője a tárgyévben a Társaság által végzett tevékenységről, a közművelődési megállapodásban részt vevők pedig a megállapodásban rögzített feladatok teljesítéséről a tárgyévet követő év február 15-ig írásban beszámolnak az Önkormányzat kultúráért felelős szakbizottságának.
4. A Hamvas Béla Pest Megyei Könyvtár és a Ferenczy Múzeumi Centrum éves munkatervét, valamint beszámolóját a muzeális intézményekről, a nyilvános könyvtári ellátásról és a közművelődésről szóló törvény előírásainak megfelelően köteles elkészíteni, majd az Önkormányzat kultúráért felelős szakbizottsága részére benyújtani.
5. **A finanszírozás alapelvei**

**8.§**

(1) Az Önkormányzat a Társaság

1. üzemeltetésének, a Társaság által működtetett épületek állagmegőrzésének, műszaki és technikai korszerűsítésének költségeihez, valamint
2. alaptevékenysége ellátásához

a közművelődési megállapodás időtartama alatt és az abban foglalt feltételek mellett működési támogatást biztosít.

1. A közművelődési feladatok finanszírozását szolgálják az Önkormányzat kultúráért felelős szakbizottságának célfeladatokra elkülönített alapjából megítélhető pénzösszegek is.
2. A Társaság tevékenységével, valamint a rendelkezésére bocsátott ingatlanvagyon hasznosításával, bérbeadásával saját bevételre tesz szert, melyet az éves üzleti terv összeállításakor részletesen megtervez.
3. Az Önkormányzat a fenntartásában működő közművelődési intézmény folyamatos és rendeltetésszerű működéséhez a muzeális intézményekről, a nyilvános könyvtári ellátásról és a közművelődésről szóló törvény rendelkezései szerint köteles biztosítani a szükséges feltételeket.

### 5. A közművelődési megállapodások megkötésének feltételei

### 9. §

(1) Az Önkormányzat közművelődési feladatainak ellátásába – közművelődési megállapodás megkötésével - a közművelődésről szóló törvényben foglalt követelményeknek megfelelő alábbi intézményeket, szervezeteket vonhatja be:

a) Szentendre területén működő nem önkormányzati fenntartású közművelődési intézmények;

b) az Önkormányzat nem közművelődési alapfeladatú köznevelési intézményei;

c) közművelődési célú társadalmi szervezetek;

d) közművelődési célú gazdálkodó szervezetek.

**10. §**

(1) Társadalmi szervezet esetén azzal a szervezettel lehet megállapodást kötni, amely:

a)  rendszeres közművelődési tevékenységet folytat,

b)  a bíróság jogerős bejegyző határozattal nyilvántartásba vette és

c) köztartozása nincs.

(2) Egyéni vállalkozóval csak akkor lehet közművelődési megállapodás kötni, ha

a) közművelődési végzettséggel és

b) ötéves szakmai gyakorlattal rendelkezik, valamint

c) köztartozása nincs.

(3) Gazdasági társasággal csak akkor lehet közművelődési megállapodást kötni, ha

a) társasági szerződésében szerepel a közművelődési tevékenység, és

b) a korlátolt felelősségű társaság  esetében ügyvezetője, betéti társaság esetén legalább egy tagja közművelődési szakember.

**11. §**

(1) Az Önkormányzat közművelődési feladatainak ellátásában együttműködik:

a) a város területén működő köznevelési intézményekkel,

b) a városi székhelyű, helyben működő, közművelődési célú társadalmi szervezetekkel,

c)  a városi székhelyű, kulturális tevékenységet is végző gazdálkodó szervezetekkel,

d) a közművelődési feladatokat is ellátó civil szervezetekkel,

e) az egyházakkal,

f) közművelődési feladatvégzést vállaló magánszemélyekkel, és

g) a hasonló szakfeladatokat ellátó országos, regionális, térségi intézményekkel, civil szervezetekkel

**6. A közművelődési tevékenység**

**irányítása és ellenőrzése**

**12. §**

(1) A törvény és e rendelet által meghatározott közművelődési feladatokkal kapcsolatos fenntartói, felügyeleti és egyéb jogköröket a Képviselő-testület gyakorolja.

(2) A Társaság szakmailag önállóan látja el tevékenységét az alapító okiratban foglaltak szerint.

(3) A közművelődési megállapodásban részt vevők a megállapodásban rögzített feladatok teljesítéséről a Képviselő-testület és bizottságai munkatervében meghatározottak szerint kötelesek beszámolni.

**7. Vegyes rendelkezések**

**13. §**

(1) E rendelet 2018. március 1. napján lép hatályba.

(2) Hatályát veszti a közművelődésről szóló 18/2007. (III.30.) Önk. sz. rendelet, a közművelődésről szóló 18/2007. (III.30.) Önk. sz. rendelet módosításáról szóló 41/2008. (X. 31.) Önk. számú rendeletének 2.§-a, az önkormányzat közművelődési feladatairól szóló 18/2007. (III.30.) Önk. számú rendeletének módosításáról szóló 33/2010. (XII. 15.) önkormányzati rendelet, az Önkormányzat közművelődési feladatairól szóló 18/2007. (III. 30.) Önk. számú rendeletének módosításáról szóló 41/2011. (IX. 15.) önkormányzati rendelet, Szentendre Város Önkormányzat Képviselő-testületének egyes önkormányzati rendeletek módosításáról szóló 1/2015. (I.27.) önkormányzati rendelet 2.§-a.

(3) E rendelet hatálybalépése esetén annak rendelkezéseit a folyamatban lévő, de még el nem bírált ügyekben is alkalmazni kell.

Szentendre, 2018. február 22.

**Verseghi-Nagy Miklós dr. Gerendás Gábor**

 polgármester jegyző

**Záradék:**

E rendelet 2018. február 27-én került kihirdetésre.

 **dr. Gerendás Gábor**

 jegyző

* + 1. **melléklet** **Szentendre Város Önkormányzat Képviselő-testületének**

**a közművelődésről szóló 6/2018. (II.27.) önkormányzati rendeletéhez**

* + - 1. **AZ ÖNKORMÁNYZAT ÁLTAL ALAPÍTOTT SZENTENDREI KULTURÁLIS KÖZPONT NONPROFIT KORLÁTOLT FELELŐSSÉGŰ TÁRSASÁG FELADATA ÉS TEVÉKENYSÉGI KÖRE**
	1. A közművelődési tevékenység ellátására létrehozott társaság alaptevékenységét a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, kizárólagos jelleggel végzett közszolgáltatási feladatait pedig a Magyarország helyi önkormányzatairól szóló 2011. évi CLXXXIX. törvény hatályos előírásai alapján végzi.
	2. A Társaság tevékenységi körébe tartozó feladatok:

1.2.1.Közművelődés (kizárólagos, kötelező alapfeladat a DMH működtetése)

1.2.2.Kultúra, fesztiválok (kizárólagos jelleggel átvállalt feladat a városi rendezvények megszervezése)

1.2.3.Szentendrei Teátrum szervezése, lebonyolítása (kizárólagos jelleggel átvállalt közfeladat)

1.2.4.P’Art Mozi működtetése (kizárólagos jelleggel átvállalt közfeladat)

1.2.5.A Társaság saját rendezvényeihez kapcsolódó kommunikáció: kiadványok, az országos és helyi média útján

1.2.6.A Szentendre és Vidéke című városi lap kiadása (kizárólagos jelleggel átvállalt közfeladat)

1.2.7.A Pest Megyei Könyvtár színháztermének működtetése (kizárólagos jelleggel átvállalt közfeladat)

1.2.8. Igény szerint, külön megállapodás alapján közreműködés, technikai eszközök biztosítása Szentendre Város Önkormányzat Szervezeti és Működési Szabályzatában rögzített ünnepségek megszervezésében és a kiemelt egyéb városi rendezvényeken.

1.3. A Társaság közhasznú főtevékenysége:

 90.01.’08 Előadó-művészet

1.3.1.A Társaság közhasznú tevékenységei,

58.14 Folyóirat, időszaki kiadvány kiadása

59.14 Filmvetítés

72.20 Társadalomtudományi, humán kutatás, fejlesztés

79.90 Egyéb foglalás

85.32 Szakmai középfokú oktatás

85.51 Sport, szabadidős képzés

85.52 Kulturális képzés

85.59 M.n.s. egyéb oktatás

90.01 Előadó-művészet

90.02 Előadó-művészetet kiegészítő tevékenység

90.03 Alkotóművészet

90.04 Művészeti létesítmények működtetése

91.01 Könyvtári, levéltári tevékenység

91.02 Múzeumi tevékenység

91.03 Történelmi hely, építmény, egyéb látványosság működtetése

93.29 M.n.s. egyéb szórakoztatás, szabadidős tevékenység

1.3.2.A Társaság üzletszerű gazdasági tevékenységei:

17.23 Irodai papíráru gyártása

 18.12 Nyomás (kivéve: napilap)

 47.41 Számítógép, periféria, szoftver kiskereskedelme

 47.42 Telekommunikációs termék kiskereskedelme

 47.53 Takaró, szőnyeg, fal-, padlóburkoló kiskereskedelme

 47.59 Bútor, világítási eszköz, egyéb háztartási cikk kiskereskedelme

 47.61 Könyv-kiskereskedelem

 47.62 Újság-, papíráru-kiskereskedelem

 47.64 Sportszer-kiskereskedelem

 47.65 Játék-kiskereskedelem

 47.76 Dísznövény, vetőmag, műtrágya, hobbiállat-eledel kiskereskedelem

 47.77 Óra-, ékszer-kiskereskedelem

 47.78 Egyéb, m.n.s. új áru kiskereskedelme

 56.30 Italszolgáltatás

 59.11 Film-, videó-, televízióműsor-gyártás

 59.12 Film-, videógyártás, televíziós műsorfelvétel utómunkálatai

 59.20 Hangfelvétel készítése, kiadása

 60.10 Rádióműsor szolgáltatás

 60.20 Televízióműsor összeállítása, szolgáltatása

 61.10 Vezetékes távközlés

 61.20 Vezeték nélküli távközlés

 61.90 Egyéb távközlés

 63.99 M.n.s. egyéb információs szolgáltatás

 68.20 Saját tulajdonú, bérelt ingatlan bérbeadása, üzemeltetése

 73.11 Reklámügynöki tevékenység

 73.12 Médiareklám

 74.10 Divat-, formatervezés

 74.90 M.n.s. egyéb szakmai, tudományos, műszaki tevékenység

 77.40 Immateriális javak kölcsönzése

 79.11 Utazásközvetítés

 79.12 Utazásszervezés

 79.90 Egyéb foglalás

 82.30 Konferencia, kereskedelmi bemutató szervezése

 82.91 Követelésbehajtás

 82.99 M.n.s. egyéb kiegészítő üzleti szolgáltatás

1.3.3. A Társaság a feladatait éves üzleti terve alapján az alábbi forrásokból látja el:

- önkormányzati támogatásból,

- pályázati bevételekből,

- szponzori támogatásokból,

- működési bevételekből

- kompenzációból

1.3.4. A Társaság díjkötelesen igénybe vehető szolgáltatásai:

DMH, PMK Színházterem, P’Art Mozi - terem-bérlés,fesztiválok rendezvény helyeinek bérlése, Szentendre és Vidéke és egyéb fesztivál kiadványok - hirdetések és PR cikkek megjelentetése.

1.3.5. Térítésmentesen igénybe vehető szolgáltatás

a Dunaparti Művelődési Házban ingyenes programok, klubok, szakkörök látogatása.

1. **melléklet** **Szentendre Város Önkormányzat Képviselő-testületének**

**a közművelődésről szóló 6/2018. (II.27.) önkormányzati rendeletéhez**

1. **AZ ÖNKORMÁNYZAT ÁLTAL FENNTARTOTT FERENCZY MÚZEUMI CENTRUM FELADATA ÉS TEVÉKENYSÉGE**

2.1.Közfeladata: Gondoskodik a muzeális intézményekről, a nyilvános könyvtári ellátásáról és a közművelődésről szóló 1997. évi CXL. törvény (Kult. tv.) 37/A. § (1)-(2) és (4) bekezdése alapján a kulturális javak védelmével összefüggő célok megvalósításának biztosításáról, ezért a társadalom szolgálatában áll, a közösség számára nyilvános, a közösségekkel, településekkel aktív kapcsolatot tart, kulturális javakhoz széles körű és egyenlő hozzáférést biztosít. Ennek érdekében a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja, biztosítja a kulturális javakhoz kapcsolódó kutatási tevékenység lehetőségét, kultúraközvetítő, közművelődési tevékenységével hozzájárul az egész életen át tartó tanulás folyamatához, közművelődési rendezvényeket és egyéb programokat szervez, együttműködik a nevelési-oktatási intézményekkel és múzeumpedagógiai programjaival segíti az iskolai és iskolán kívüli nevelés céljainak elérését, elvégzi a kulturális javak múzeumpedagógiai célú feldolgozását, ehhez folyamatosan megújuló múzeumpedagógiai és múzeumandragógiai programokat biztosít és az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten segíti a gazdaság élénkítését.

A kulturális örökség védelméről szóló 2001. évi LXIV. törvény 20.§ (2) bekezdése alapján területileg illetékes múzeumként régészeti feltárást végez.

2.2.Főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910200 | Múzeumi tevékenység |

2.3. Alaptevékenysége: A megye közigazgatási területén gondoskodik a kulturális javak gyűjtéséről, őrzéséről, gyarapításáról, nyilvántartásáról, állományvédelméről, tudományos feldolgozásáról és publikálásáról, hozzáférhetővé tételéről, amelynek keretében állandó és időszaki kiállításokat rendez, közművelődési és múzeumpedagógiai programokat biztosít, végzi a kulturális javak digitalizálását és a kutatási tevékenység biztosítását.

Feladata a kulturális örökség helyi védelmének települési szintet meghaladó, egy megye közigazgatási területére kiterjedő biztosítása.

Vagyonkezelője a tevékenység ellátásához szükséges állami és önkormányzati vagyonnak és ellátja a megyei hatókörű városi múzeum és tagintézményei működésével kapcsolatos funkcionális feladatokat.

2.4. A megye közigazgatási területén és a megyében lévő megyei jogú városban területileg illetékes múzeumként:

* + 1. végzi a megelőző és mentő feltárásokat és az ehhez kapcsolódó egyéb régészeti szaktevékenységet,
		2. vezeti a régészeti lelőhelyek szakmai nyilvántartását és annak alapján adatokat szolgáltat a régészeti lelőhelyekről,
		3. régészeti feltárás esetén kívül előkerült régészeti leletet vagy lelőhelyet a kulturális örökségvédelmi hatóságnak haladéktalanul bejelenti,
		4. részt vesz a régészeti emlékek és a műemlékek vissza nem építhető, illetve a helyszínen meg nem őrizhető töredékei és tartozékai muzeális intézményben történő elhelyezésében,
		5. szakértőként részt vesz a régészetileg védett területek ellenőrzésében,

gyűjtőkörében, szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében,

* + 1. részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában,
		2. muzeológiai, múzeumpedagógiai, képzési és restaurálási szakmai-módszertani központként működik.
		3. Alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082042 | Könyvtári állomány gyarapítása, nyilvántartása |
| 2 | 082043 | Könyvtári állomány feltárása, megőrzése, védelme |
| 3 | 082044 | Könyvtári szolgáltatások |
| 4 | 082061 | Múzeumi gyűjteményi tevékenység |
| 5 | 082062 | Múzeumi tudományos feldolgozó és publikációs tevékenység |
| 6 | 082063 | Múzeumi kiállítási tevékenység  |
| 7 | 082064 | Múzeumi közművelődési, közönségkapcsolati tevékenység |
| 8 | 082070 | Történelmi hely, építmény, egyéb látványosság működtetése és megóvása |
| 9 | 083020 | Könyvkiadás |
| 10 | 083030 | Egyéb kiadói tevékenység |
| 11 | 085010 | Szabadidős tevékenységekkel, sporttal, kultúrával és vallással kapcsolatos alkalmazott kutatás és fejlesztés |
| 12 | 095020 | Iskolarendszeren kívüli egyéb oktatás, képzés |

* + 1. Illetékessége, működési területe: Pest megye közigazgatási területén megyei hatókörű városi múzeumként megyei illetékességgel, illetve az egyes szakfeladatok tekintetében, egyedi megállapodás alapján országos illetékességgel.
		2. Vállalkozási tevékenységének felső határa: A költségvetési szerv vállalkozási tevékenységének felső határa a költségvetési szerv módosított kiadási előirányzatának 20%-a.
1. **melléklet** **Szentendre Város Önkormányzat Képviselő-testületének**

**a közművelődésről szóló 6/2018. (II.27.) önkormányzati rendeletéhez**

1. **AZ ÖNKORMÁNYZAT ÁLTAL FENNTARTOTT HAMVAS BÉLA PEST MEGYEI KÖNYVTÁR FELADATA ÉS TEVÉKENYSÉGE**

3.1. Közfeladata: Gondoskodik a muzeális intézményekről, a nyilvános könyvtári ellátásról és közművelődésről szóló 1997. évi CXL. törvény (a továbbiakban: Kult. tv.) 55. § (1) bekezdése alapján, valamint 64-66. §-ai alapján a nyilvános könyvtári ellátásról, a közgyűjteményi feladatok ellátásáról.

3.2. Főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
|  | 910100 | Könyvtári, levéltári tevékenység |

* 1. Alaptevékenysége:
		1. Hozzájárul Pest megye, Szentendre szellemi életének fejlődéséhez, szükség szerint együttműködik a megye és a város kulturális és oktatási intézményeivel;
		2. gyűjteményét folyamatosan fejleszti, feltárja, megőrzi, gondozza és rendelkezésre bocsátja;
		3. kölcsönzést, helyben használatot, másolat szolgáltatást nyújt;
		4. résztvevője és szervezője a könyvtárak közötti információ- és dokumentumközvetítésnek, tagja az Országos Dokumentum-ellátási Rendszernek;
		5. kiemelten foglalkozik Pest megyei pedagógusainak szakirodalmi ellátásával;
		6. helyismereti információkat és dokumentumokat gyűjt;
		7. közhasznú információs szolgáltatást nyújt (Lakossági Információs Szolgálat);
		8. ellátja a kötelespéldányokkal kapcsolatos feladatokat;
		9. kielégíti a kötelespéldányokkal kapcsolatos feladatokat;
		10. kielégíti a megyében a nemzeti és etnikai kisebbségekhez tartozó lakosság közgyűjteményi igényét;
		11. szervezi a megye területén működő könyvtárak együttműködését;
		12. a települési könyvtárak tevékenységét segítő szolgáltatásokat nyújt;
		13. végzi az iskolán kívüli könyvtári továbbképzést és szakképzést;
		14. szervezi a megyében működő önkormányzati könyvtárak statisztikai adatszolgáltatását;
		15. gondoskodik a hátrányos helyzetű rétegek (vakok, csökkentlátók, mozgássérültek, koruk, betegségük miatt kiszolgáltatottak) könyvtári szolgáltatásokkal ellátásáról;
		16. kiadói tevékenységet folytat, különösen a helyismereti és könyvtári szakterületen;
		17. könyvtári rendezvényeket szervez az olvasás, az irodalom népszerűsítése érdekében;
		18. költészeti szolgáltatást nyújt a megye könyvtárai számára.
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082042 | Könyvtári állomány gyarapítása, nyilvántartása |
| 2 | 082043 | Könyvtári állomány feltárása, megőrzése, védelme |
| 3 | 082044 | Könyvtári szolgáltatások |
| 4 | 083020 | Könyvkiadás |
| 5 | 083030 | Egyéb kiadói tevékenység |
| 6 | 086020 | Helyi, térségi közösségi tér biztosítása, működtetése |
| 7 | 086030 | Nemzetközi kulturális együttműködés |
| 8 | 086090 | Egyéb szabadidős szolgáltatás |
| 9 | 095020 | Iskolarendszeren kívüli egyéb oktatás, képzés |
| 10 | 101270 | Fogyatékossággal élők társadalmi integrációját és életminőségét segítő programok, támogatások |
| 11 | 102050 | Az időskorúak társadalmi integrációját célzó programok |
| 12 | 104060 | A gyermekek, fiatalok és családok életminőségét javító programok |
| 13 | 105020 | Foglalkoztatást elősegítő képzések és egyéb támogatások |
| 14 | 107080 | Esélyegyenlőség elősegítését célzó tevékenységek és programok |

* 1. A költségvetési szerv illetékessége, működési területe: Pest megye közigazgatási területén megyei hatókörű városi könyvtárként megyei illetékességgel, az Országos Dokumentum-ellátási Rendszerről szóló 73/2003. (V.28.) Korm. rendelet 3. §-a alapján az ODR szolgáltatások tekintetében országos illetékességgel